EELNÕU

Erakonnaseaduse ja täitemenetluse seadustiku muutmise seadus

§ 1. Erakonnaseaduse muutmine

Erakonnaseaduses tehakse järgmised muudatused:

**1)** paragrahvi 121 lõike 3 esimene lause muudetakse ja sõnastatakse järgmiselt:

„(3) Erakonnal on keelatud kasutada erakonna, erakonna liikme või erakonna nimekirjas kandideeriva isiku poliitiliseks tegevuseks avalikke vahendeid, välja arvatud käesoleva seaduse alusel makstavaid riigieelarvelisi eraldisi.“;

**2)** paragrahvi 121 lõige 5 muudetakse ja sõnastatakse järgmiselt:

„(5) Erakond avalikustab ka annetuse, mis on kantud riigieelarvesse käesoleva seaduse § 124 lõigete 2 ja 3 kohaselt.“;

**3)** paragrahvi 123 lõige 1 muudetakse ja sõnastatakse järgmiselt:

„(1) Annetus käesoleva seaduse tähenduses on Eesti Vabariigi kodakondsusega, Eestis alalise elamisõiguse või pikaajalise elaniku staatusega füüsilisest isikust annetaja poolt vabatahtlikult oma vara arvelt erakonna tegevuse toetamiseks erakonnale või erakonna liikmele loovutatav rahaliselt hinnatav hüve, sealhulgas teenus, kuid välja arvatud vabatahtlik töö.“;

**4)** paragrahvi 124 lõige 1 tunnistatakse kehtetuks;

**5)** paragrahvi 124 lõige 2 muudetakse ja sõnastatakse järgnevalt;

„(2) Erakond on kohustatud kandma rahalise keelatud annetuse viivitamata riigieelarvesse.“;

**6)** paragrahvi 124 täiendatakse lõike 8 järgmises sõnastuses:

„(8) Kui keelatud annetuse tegijat või vastuvõtjat on karistatud karistusseadustiku § 4021 alusel, ei tohi nad karistuse jõustumisest kolme aasta jooksul teha annetusi ja neid vastu võtta. Selline annetus on keelatud annetus ning kantakse riigieelarvesse viivitamatult.“;

**7)** paragrahvi 1210 lõige 1 muudetakse ja sõnastatakse järgmiselt:

„(1) Erakondade rahastamise järelevalve komisjon kontrollib, kas erakond, erakonna nimekirjas kandideerinud isik, valimisliit, valimisliidu nimekirjas kandideerinud isik ja üksikkandidaat järgivad käesolevas seaduses sätestatud nõudeid.“;

**8)** paragrahvi 1210 täiendatakse lõikega 12 järgmises sõnastuses:

„(12) Erakondade rahastamise järelevalve komisjonil on iseseisev eelarve. Riigieelarvega eraldatakse igal aastal komisjoni tegevuskuludeks vähemalt 5 protsenti erakondadele riigieelarvest eraldatavast summast.“;

**9)** paragrahvi 1211 lõike 1 punkt 2 tunnistatakse kehtetuks;

**10)** paragrahvi 1211 lõike 2 punkt 2 muudetakse ja sõnastatakse järgmiselt:

„2) kandma annetuse ühel käesoleva seaduse § 124  lõigetes 2 ja 3 nimetatud viisil komisjoni määratud tähtpäevaks riigieelarvesse.“;

**11)** paragrahvi 1211 lõige 21 muudetakse ja sõnastatakse järgmiselt:

„(21)  Kui riigieelarvest eraldisi saav erakond või erakonna nimekirjas kandideerinud isik ei ole kandnud annetust ühel käesoleva seaduse § 124 lõigetes 2 ja 3 nimetatud viisil komisjoni määratud tähtpäevaks riigieelarvesse, vähendab käesoleva seaduse § 127 lõike 4 alusel määratud valitsusasutus igakuiselt käesoleva seaduse § 127 lõigete 1 ja 2 alusel makstavat toetust ettekirjutuses märgitud annetuse summa kolmekordses ulatuses, kuid mitte rohkem kui 20 protsendi toetuse ulatuses kuni ettekirjutuse täitmiseni.“;

**(12)** paragrahvi 1211 täiendatakse lõikega 22 järgmises sõnastuses:

„(22) Käesoleva paragrahvi lõike 1 punktis 4 sätestatud ettekirjutuse täitmata jätmise korral on erakondade rahastamise järelevalve komisjonil õigus anda ettekirjutus sundtäitmiseks täitemenetluse seadustikus sätestatud korras.“;

**13)** paragrahvi 1211 lõige 5 sõnastatakse järgmiselt:

„(5) Ettekirjutusele kirjutab alla erakondade rahastamise järelevalve komisjoni esimees või aseesimees. Ettekirjutus avaldatakse viivitamata erakondade rahastamise järelevalve komisjoni veebilehel. Ettekirjutuse saaja soovil lisatakse ettekirjutuse avaldamisel sellele tema kirjalik vastulause.“;

**14)** paragrahvi 1211 täiendatakse lõigetega 7-9 järgmises sõnastuses:

„(7) Erakondade rahastamise järelevalve komisjonil on õigus oma ülesannete täitmiseks küsida dokumente ja saada teavet ka kõikidelt kolmandatelt isikutelt, kes on kohustatud väljastama vajalikku teavet ning võimaldama teha dokumentidest koopiaid, ärakirju ja väljavõtteid.

(8) Erakondade rahastamise järelevalve komisjoni taotlusel abistavad riigiasutused ja kohalikud omavalitsuse üksused komisjoni vajalike andmete saamisel.

(9) Erakondade rahastamise järelevalve komisjoni nõudmisel on kolmas isik kohustatud andma komisjoni määratud mõistliku tähtaja jooksul kirjalikke ja suulisi seletusi komisjoni esitatud küsimustes. Komisjon võib nõuda, et kolmas isik ilmuks seletust andma erakondade rahastamise järelevalve komisjoni asukohta.“;

**15)** paragrahvi 1212 lõige 1 muudetakse ja sõnastatakse järgmiselt:

„(1) Erakondade rahastamise järelevalve komisjon võib määrata käesoleva seaduse § 1211 lõike 1 punktides 1,3, 5 ja 6 sätestatud ettekirjutuse täitmata jätmise korral sunniraha asendustäitmise ja sunniraha seaduses sätestatud korras kuni 15 000 eurot.“;

**16)** paragrahvi 1212  lõiget 2 täiendatakse pärast esimest lauset lausega järgmises sõnastuses:

„Viivise mittetasumisel teeb erakondade rahastamise järelevalve komisjon erakonnale ettekirjutuse rahalise kohustuse täitmiseks, mis kuulub sundtäitmisele täitemenetluse seadustikus sätestatud korras.“;

**§ 2. Täitemenetluse seadustiku muutmine**

Täitemenetluse seadustiku § 2 lõiget 1 täiendatakse punktiga 28 järgmises sõnastuses

„28) Erakondade rahastamise järelevalve komisjoni ettekirjutus rahalise kohustuse täitmiseks;“.

Henn Põlluaas

Riigikogu esimees

Tallinn, 2021

Algatavad Sotsiaaldemokraatliku Erakonna fraktsioon ja Raimond Kaljulaid .01.2021. a.

(allkirjastatud digitaalselt)

Indrek Saar Raimond Kaljulaid  
Sotsiaaldemokraatliku Erakonna Riigikogu liige  
fraktsiooni esimees